‎Iubire necondiționată.
‎Devotament nesfârșit.
‎Și puterea de a controla mintea, ‎trupurile și sufletele oamenilor.
‎Toate acestea pot fi ale tale.
‎Trebuie doar să urmezi manualul nostru
‎cu tactici folosite ‎de cei care vor să fie lideri de sectă
‎pentru a se transforma ‎din muritori de rând în zei.
‎CHARLES MANSON ‎CONSTRUIEȘTE UN FUNDAMENT
‎JIM JONES ‎MĂREȘTE-ȚI GRUPUL
‎JAIME GOMEZ ‎TRANSFORMĂ-LE PERCEPȚIA
‎PROMITE-LE ETERNITATEA
‎Dar, dacă nu ai grijă, ‎lucrurile pot scăpa de sub control.
‎Ești gata să salvezi suflete?
‎CUM SĂ DEVII UN LIDER DE SECTĂ
‎Dar ce e oare o sectă?
‎Secta e un grup format ‎în jurul unui ins puternic și carismatic,
‎care e adesea despotic.
‎Există adesea o formă de control al minții ‎și de suprimare a gândirii libere.
‎Și se ajunge aproape întotdeauna ‎la vărsare de sânge și moarte.
‎Dar sectele oferă oamenilor ‎șansa apartenenței de grup.
‎Ține de natura umană ‎să vrei răspunsuri facile,
‎să vrei să faci parte din ceva ‎mai presus decât tine.
‎Nu credeam că aș putea ‎să fac parte dintr-o sectă,
‎dar totul era ispititor.
‎Făceam lumea mai bună.
‎În viață, toți putem ajunge ‎să ne simțim pierduți sau vulnerabili.
‎Un bun lider de sectă va veni ‎și-ți va spune: „Am eu o soluție.”
‎Cu acest manual,
‎și tu poți profita ‎de vulnerabilitatea umană
‎folosind-o în favoarea ta.
‎Le spun oamenilor ceea ce vor să audă ‎și îi consideră niște roboței.
‎Și caută butonul care trebuie apăsat,
‎metoda de a ne motiva să facem ce vor ei.
‎Dar înainte de a transforma ‎viețile altora,
‎trebuie să te reinventezi pe tine însuți.
‎Asta i-a reușit cel mai bine ‎lui Charles Manson,
‎infractor mărunt și cântăreț ratat ‎de muzică folk…
‎care a devenit legendar în felul său unic.
‎Știu de ce vă e frică.
‎Știu ce e în mintea voastră.
‎SEPTEMBRIE 1970
‎Asta e fața arătată lumii de Manson ‎când era judecat pentru crimă.
‎Cu un an înainte, își îndemnase adepții ‎să comită o serie de crime brutale.
‎- Ce sentimente te încearcă? ‎- Sentimente?
‎Am numai sentimente bune.
‎Nu se poate nega un lucru.
‎A profitat din plin de abilitățile sale.
‎Era cabotin și îi plăcea rolul.
‎Și și-a intrat în rol ‎mai bine decât ne puteam imagina.
‎Ești gata să devii legendar ca Charlie?
‎Începe prin a avea prioritățile potrivite!
‎TACTICĂ ‎URMEAZĂ-ȚI VOCAȚIA
‎Nu ajungi lider de sectă spunând: ‎„Sunt exact ca voi.”
‎Cei mai de succes vor pretinde,
‎ba uneori chiar vor crede,
‎că au ceva special.
‎Sau, altfel spus…
‎Toți liderii de secte suferă ‎de narcisism patologic.
‎Li se rupe de toți în afară de ei.
‎Așa cum voi demonstra,
‎cei mai tari guru ‎sunt preocupați de ei înșiși de mici.
‎Jim Jones, fondatorul Templului Poporului, ‎cerea supunerea verilor săi, copil fiind.
‎Dacă nu-l ascultau, îi bătea cu bățul.
‎Ca elev la o școală pentru nevăzători, ‎Shoko Asahara, viitor lider al sectei Aum,
‎câștiga bani de buzunar ‎șantajându-și colegii
‎și punându-i să plătească ‎o taxă de protecție.
‎Iar reverendul Sun Myung Moon susținea ‎că, la 16 ani, în duminica Paștelui,
‎i s-a arătat Iisus, ‎care i-a spus că el este noul Mesia
‎și că trebuie ‎să-i desăvârșească lucrarea neterminată.
‎Iisus nu s-a arătat la fel de interesat ‎de tânărul Charlie Manson.
‎Manson a fost un copil nedorit.
‎S-a născut la Cincinnati.
‎Nu și-a cunoscut tatăl, ‎iar mama era o prezență nestatornică.
‎Când era încă mic, mama și unchiul lui ‎au fost arestați pentru jaf
‎și trimiși la o închisoare din Virginia.
‎S-a mutat la unchiul și mătușa lui ‎din McMechen, în Virginia de Vest,
‎un loc dintre cele mai înapoiate.
‎Acolo începe să se întrevadă ‎destinul lui Manson.
‎Charlie are doar cinci ani ‎când se mută la rudele lui.
‎Dar e deja obișnuit ‎să-și apere interesele.
‎Fiind nou-venit la școală, ‎e luat rapid la ochi.
‎Își dorește să se răzbune, ‎dar e prea mic pentru a o face singur.
‎Așa că-și folosește talentul natural‎…
‎de a convinge.
‎Găsește cine să-l asculte ‎și se bazează pe farmec.
‎Câteva zile mai târziu,
‎noii prieteni ai lui Charlie îl răzbună.
‎Când sunt chemați cu toții la director,
‎fetele susțin că a fost ideea lui Charlie.
‎Charlie neagă.
‎Convingător.
‎Manson scapă nepedepsit,
‎căpătând o reputație de băiat rău,
‎iar complicii săi sunt pedepsiți.
‎E bine să începi descoperindu-ți puterea,
‎dar, pentru a deveni lider de sectă, ‎nu ajunge să ai atitudinea corectă.
‎Trebuie să creezi ‎un sistem unic de credințe
‎care să te aibă pe tine în centru.
‎Și nu te teme să fii creativ!
‎TACTICĂ ‎STABILEȘTE-ȚI DOGMA
‎Există multe feluri de secte.
‎Există secte religioase.
‎Vie împărăția Ta, facă-se voia Ta.
‎Există apoi secte de dezvoltare personală.
‎Secte dedicate succesului, ‎unde contează doar realizările.
‎Secte New Age, dedicate spiritualității.
‎Apoi, sectele în care nu există neapărat ‎o anumită ideologie pe care să o urmezi,
‎ci urmezi o anumită persoană.
‎Orice combinație propui, e important ‎să-ți transmiți mesajul cu convingere.
‎Liderii sectelor adoptă ‎orice poziție li se pare avantajoasă.
‎Trebuie să găsești o fărâmă de adevăr
‎și să începi să crezi în ea.
‎Dar nu te aștepta ‎să-ți descoperi principiile peste noapte!
‎Poate va fi nevoie să fii o vreme solitar,
‎să meditezi și să gândești profund.
‎Manson și-a găsit refugiul perfect aici.
‎PENITENCIAR FEDERAL
‎Charlie ajunge la închisoare ‎fiindcă decide să fure mașini.
‎Charlie a profitat ‎de timpul petrecut acolo.
‎Era un loc perfect pentru a învăța ‎și a absorbit totul ca un burete.
‎În închisoare a ascultat proxeneți ‎care i-au devenit idoli.
‎Au avut multe să-l învețe, ‎dar a învățat și din alte surse.
‎În special de la biblioteca închisorii.
‎În spatele gratiilor, Manson s-a adâncit ‎în studiul multor tehnici de introspecție.
‎A studiat învățăturile lui Buddha,
‎pe ale evanghelicilor,
‎roata karmică din hinduism
‎și o nouă filozofie care promitea ‎să-i descătușeze potențialul uman,
‎scientologia.
‎A adăugat învățături ‎din versurile trupei sale preferate,
‎The Beatles,
‎care îl obsedează tot mai mult.
‎Și citate din cartea favorită‎, ‎Străin într-o lume străină,
‎despre un extraterestru ‎care-și creează propria religie.
‎E un amestec eclectic, ‎însă pentru Charlie,
‎e itinerarul personalizat către iluminare.
‎Cât despre ingredientul final, ‎vine dintr-un loc și mai neașteptat.
‎Dacă vrei să fii plăcut imediat, ‎fă precum cățelușii!
‎Devino sincer interesat de alții ‎și manifestă-ți interesul!
‎Cel mai căutat curs ‎din închisorile din întreaga Americă,
‎Cum să vă faceți prieteni ‎și să deveniți influent, ‎de Dale Carnegie.
‎E atât de căutat, ‎încât, în toate închisorile mari,
‎există liste de așteptare ‎cu deținuții interesați.
‎Manson era mare fan.
‎Cursul propovăduia tot ce credea el. ‎Trăiește spectaculos, dă-te mare!
‎Spune-le oamenilor că sunt minunați!
‎Carnegie avea și alte sfaturi utile,
‎cum ar fi ‎să-i lași pe ceilalți să vorbească.
‎Fă-i să se simtă importanți!
‎Să le spui adesea pe nume, ‎căci asta place tuturor.
‎Chiar dacă nu ești de acord, ‎nu spune nimănui că se înșală!
‎Pune întrebări
‎și fă-i mereu să creadă ‎că ideea ta le aparține!
‎Că-s tehnici de vânzare ‎sau manipulare emoțională,
‎pentru un potențial lider de sectă ‎e același lucru.
‎CUM CÂȘTIGI ADEPȚI ȘI CONTROLEZI OAMENII
‎Așa faci oamenii să te placă.
‎I-a reușit lui Dale Carnegie,
‎apoi i-a reușit și lui Charlie Manson.
‎Cu ajutorul unui maestru al vânzărilor, ‎Manson și-a creat propria dogmă.
‎Dar, pentru a stârni imaginația oamenilor,
‎vei avea nevoie de măiestrie.
‎Lasă manualul să-ți arate drumul!
‎TACTICĂ ‎CREEAZĂ-ȚI O ANUMITĂ IMAGINE
‎Nu te naști, ci devii mare lider de sectă.
‎Iar felul în care alegi ‎să te prezinți lumii contează enorm.
‎Liderii de sectă profită de imaginea lor. ‎Trebuie să faci impresie.
‎Trebuie să poți demonstra ‎că poți face ceva ce altcineva nu poate.
‎Nu e deloc greșit ‎să o iei prin încercări succesive.
‎Seamănă mult cu publicitatea.
‎Dacă ceva nu atrage atenția cuiva,
‎încearcă altceva!
‎Când iese ultima oară din închisoare, ‎Charles Manson are 32 de ani
‎și e gata să pună în practică ‎această lecție de manual.
‎Nu putea exista un moment mai bun ‎pentru un lider de sectă aspirant.
‎Erau agitații ani '60.
‎PACE
‎În America aveau loc frământări sociale.
‎Avuseseră loc multe asasinate.
‎Bobby Kennedy, Martin Luther King.
‎Iar războiul din Vietnam ‎era foarte nepopular.
‎FĂRĂ ALT RĂZBOI MONDIAL!
‎Exista o mare neîncredere
‎în instituțiile care ar fi trebuit ‎să ne ofere sprijin.
‎Oamenii au început să caute în altă parte ‎sentimentul de comunitate,
‎apropierea și sensul ‎care să umple golul apărut.
‎Dacă faci oferta potrivită,
‎le poți da tu acest sens.
‎Dar trebuie să ai și arma secretă ‎fără de care nu poți conduce o sectă…
‎Carismă.
‎În parte, carisma este capacitatea ‎de a crea intimitate,
‎o legătură intimă între tine ‎și persoana cu care vorbești.
‎În prezența cuiva carismatic,
‎începem să zâmbim, să credem, ‎să ascultăm și să spunem „da”.
‎Logica ne dispare.
‎Nu mai apreciem corect de ce avem nevoie.
‎Carisma e incredibil de periculoasă.
‎Dar nu e suficient ‎să ai acest dar natural.
‎Ca să-ți perfecționezi imaginea, ‎trebuie să știi să o folosești.
‎Majoritatea liderilor de secte, ‎inclusiv Manson, nu au succes din prima.
‎Durează până te prinzi ce și cum.
‎Pentru o vreme, Charlie Manson ‎s-a angajat ca instructor de dans.
‎Nu are nicio noimă.
‎Dar i-a permis să cunoască iar fete.
‎A renunțat repede la slujbă.
‎A încercat să lucreze ‎și în industria serviciilor.
‎Charlie Manson voia să fie ‎cel mai de succes proxenet din America.
‎Îi plăcea ideea de a avea femei ‎care să lucreze pentru el,
‎iar el să nu facă nimic.
‎Acesta va fi un leitmotiv mai târziu.
‎Dar, cum se spune, e greu să fii pește.
‎Pentru Charlie au lucrat ‎doar vreo două femei.
‎Putea recruta doar femei
‎care să câștige câțiva dolari ‎pe bancheta din față a mașinii.
‎Bună!
‎Nu poți trăi din asta.
‎Era unul dintre cei mai inepți proxeneți ‎din istoria Statelor Unite ale Americii.
‎Dar, uneori, cheia succesului ‎e să evaluezi corect momentul.
‎Când e eliberat condiționat, ‎pleacă spre nord,
‎spre un loc unde s-o ia de la capăt.
‎San Francisco.
‎E în locul de naștere ‎al contraculturii anilor '60,
‎Haight-Ashbury, în plină Vară a dragostei.
‎Erai înconjurat de sex, ‎droguri ușor accesibile și rock and roll.
‎Charlie simte că a atins nirvana.
‎La fiecare colț, ‎tineri hipioți inocenți caută un guru.
‎Vor să venereze pe cineva.
‎Cineva care să-i inspire.
‎Manson își dă seama ‎că nu are un look potrivit
‎și se reinventează pentru noile vremuri,
‎păstrând însă o anumită latură dură.
‎Aerul lui de hipiot, ‎sugerând și ceva ușor primejdios,
‎începe să facă valuri.
‎Avea o privire hipnotică
‎și, dacă erai un adolescent cu probleme,
‎te dădea pe spate.
‎Dar cu tot farmecul lui Manson ‎și cu imaginea sa strategic construită,
‎pentru a deveni lider de sectă, ‎trebuia să identifice potențiali adepți.
‎Folosește inițial o tactică ‎din cursuri de marketing introductive.
‎TACTICĂ ‎IDENTIFICĂ-ȚI PUBLICUL-ȚINTĂ
‎Oare el ar fi un bun adept?
‎(NEREALIZAT)
‎Dar el?
‎(DIVORȚAT DE TREI ORI)
‎Dar ea? Pare ușor pierdută.
‎(STUDENTĂ LA FILOSOFIE)
‎Din fericire, manualul conține rețeta ‎pe care s-o urmezi când cauți victime.
‎Ce trăsături are o posibilă victimă?
‎De obicei, e deschisă la minte, idealistă.
‎E o țară liberă, nimeni nu poate ‎să-mi încalce drepturile constituționale.
‎Apartenența de grup le dă șansa de a simți ‎că vor putea îndrepta cumva lumea.
‎Când vrei să ademenești suflete, ‎e esențial să alegi bine momentul.
‎Există un anumit grup demografic ‎pe care-l avem în vedere
‎când căutăm potențiali membri ‎ai unei secte, și anume tinerii.
‎Tinerii se află într-o fază a vieții ‎în care vor să afle cine sunt
‎dincolo de identitatea ‎care le-a fost atribuită de către familie.
‎Este momentul oportun ‎pentru a profita de ei.
‎IULIE 1967 ‎2 ANI PÂNĂ LA CRIMELE FAMILIEI MANSON
‎Ajuns de câteva săptămâni ‎în San Francisco, Manson pune în practică
‎înțelepciunea din acest manual.
‎Își depistează prima victimă.
‎Mary Brunner, o bibliotecară timidă ‎de la Berkeley.
‎Mary Brunner voia dragoste, ‎dar, dincolo de asta, era ecologistă.
‎Charlie Manson o convinge
‎că salvarea mediului e scopul vieții lui.
‎În doar câteva zile, ‎Charlie se mută cu ea.
‎În scurt timp, Charlie mai agață ‎o tânără discipolă, Lynette Fromme.
‎Lynette avea probleme cu tatăl ei.
‎Se certau mult, iar ea fugea de acasă.
‎Când o întâlnește Charlie, ‎stătea pe o bancă.
‎O convinge pe Lynette ‎că sunt făcuți unul pentru altul.
‎Următoarea victimă?
‎Patricia Krenwinkel, ‎întâlnită la o petrecere.
‎Patricia Krenwinkel era ‎o tânără drăguță și foarte naivă.
‎Charlie a sedus-o grav când s-au cunoscut,
‎iar dra Krenwinkel se credea în paradis.
‎Nucleul familiei Manson ‎începe să prindă contur.
‎Parcă a început să cânte ‎la flautul fermecat,
‎iar fetele s-au luat după el.
‎În următoarele luni, Charlie a continuat ‎să atragă discipoli tineri.
‎Să-l ascultăm pe unul dintre ei!
‎Prima dublă. Clachetă!
‎L-am cunoscut pe Charlie la 14 ani.
‎Toată familia mea lua LSD.
‎Eu luam LSD în sufragerie.
‎Părinții mei s-au mutat într-o dubă ‎și mă simțeam pierdută.
‎Charlie a apărut în viața mea ‎într-un moment când eram foarte receptivă.
‎Era amuzant.
‎Mi se părea drăguț.
‎Era scund, ca și mine, așa că…
‎Avea ceva special.
‎După cum am aflat mai târziu, ‎ăsta era atuul lui.
‎Putea să profite ‎de slăbiciunea sau de nevoile tale.
‎Așa-zisa lui putere e doar fericirea lui.
‎FOSTĂ MEMBRĂ A FAMILIEI MANSON
‎Asta atrage oamenii. Deplina lui fericire.
‎E cald. Radiază.
‎În general, dansează și cântă.
‎E frumos, pare fericit și asta atrage, ‎la fel cum pe oameni îi atrag bebelușii.
‎Să găsești ținte perfecte nu e așa simplu ‎cum e să găsești suflete pierdute.
‎Manson avea o regulă ‎pe care o aplica celor pe care îi aborda.
‎Zicea mereu că îi vrea zdreliți, nu rupți.
‎Dacă erau rupți, complet neajutorați, ‎nu-i erau de folos. Și avea dreptate.
‎Odată ce ți-ai găsit viitorii discipoli,
‎e timpul să ți-i subordonezi.
‎Charlie se pricepea
‎să-l facă pe fiecare dintre noi ‎să simtă că el este cel ales.
‎Era un iubit bun.
‎Și asta le atrăgea pe fete.
‎Aceste tinere…
‎fiecare presupunând că e ‎singura iubită a lui Charlie,
‎sfârșesc într-un harem și acceptă ‎că e parte din felul cum stau lucrurile.
‎Orice ai spune despre Charlie Manson,
‎se pricepea la ce făcea.
‎Când convingi niște oameni vulnerabili ‎să te urmeze,
‎cum faci să nu se abată ‎de la calea impusă?
‎Ajutor! Salvați-mă!
‎TACTICĂ ‎TESTEAZĂ LOIALITATEA DISCIPOLILOR
‎Ca lider al unei sectei, ‎vei cere multe de la adepții tăi.
‎Trebuie să știi cine te susține.
‎Manson știa foarte bine acest lucru.
‎Charlie adora să-și testeze adepții, ‎să-i pună să arate că au încredere în el,
‎că îl consideră liderul lor
‎și că ar face orice le-ar cere, ‎oricât de scandalos ar fi.
‎Nu era singurul.
‎Când cofondatorul sectei Heaven's Gate, ‎Marshall Applewhite, s-a castrat
‎ca să se pregătească ‎pentru „Nivelul Următor”,
‎mai mulți membri i-au urmat exemplul, ‎fără supravegherea medicală necesară.
‎Roch Thériault, lider al sectei canadiene ‎„The Ant Hill Kids”,
‎își forța adepții să se bată goi cu orele, ‎într-un ring improvizat, ca să se amuze.
‎Tot el ținea și scorul.
‎Iar David Koresh, ‎liderul sectei Ramura Davidiană,
‎forța bărbații să fie celibatari, ‎iar el le cunoștea soțiile în sens biblic.
‎Cât altruism!
‎Acțiunea în sine contează mai puțin ‎pentru liderul sectei
‎decât certitudinea că, dacă spun cuiva ‎să facă ceva, o vor face.
‎La început, testele de loialitate ‎ale lui Charlie erau de natură chimică.
‎Charlie îi aduna pe toți ‎și le dădea doze de LSD.
‎Ne punea doza pe limbă.
‎Charlie folosea LSD-ul ‎ca pe un fel de cuminecătură.
‎Noi luam o doză mai mare, ‎iar el lua puțin sau deloc.
‎Toți cei din familie trebuiau să ia ‎euharistia dată de Charlie.
‎Avusese halucinația unei răstigniri ‎sub efectul LSD-ului
‎și ne-a povestit-o în amănunțime ‎de mai multe ori.
‎Se ridica, își întindea mâinile ‎în formă de cruce
‎și vorbea despre cuiele din mâini ‎și despre sânge.
‎Iar când luai LSD, îți puteai imagina ‎că el chiar fusese crucificat.
‎Acesta era felul lui ‎de a ne face să ne întrebăm
‎dacă nu era un fel de Mesia.
‎Jocurile psihologice ale lui Charlie ‎de-abia începeau.
‎A spus că nu e nevoie să mâncăm ‎și că nu simțim durere.
‎Îmi amintesc că-mi ținea degetele ‎peste flacăra unei lumânări.
‎Ardea, mă durea, iar el mi-a spus: ‎„Totul e în mintea ta. Nu există durere.”
‎Ai un X pe frunte. Cum a ajuns acolo?
‎- Nu te-a durut? ‎- Întâi le-am făcut, apoi…
‎Nu rămânea semn, așa că… ‎Nu a fost dureros.
‎- Le făceați cu cuțitul? ‎- Da, iar apoi le-am ars cu șurubelnița.
‎Nu doare.
‎În timp, acest program de loialitate
‎a devenit proiect de rearanjare a caselor, ‎numit „mișunatul malefic”.
‎Cei implicați se îmbrăcau în haine negre,
‎apoi se furișau noaptea ‎în casele oamenilor.
‎Charlie zicea că scopul e ‎„doar de a-i stresa”.
‎Le rearanjau mobilele, ‎le mâncau din mâncare.
‎Din fericire, nimic mai grav.
‎Oamenii se trezeau dimineața ‎și erau uimiți văzând
‎că totul era cu fundul în sus ‎în sufrageria lor.
‎Desigur, nu era vorba ‎doar despre a-i enerva pe localnici.
‎Era un alt mod de a evalua obediența ‎și devotamentul față de el.
‎Îți zicea: „Fă asta!”
‎Ne supunea unor jocuri psihologice,
‎contestând ideea de bine și rău.
‎Această confuzie se va dovedi utilă.
‎În retrospectivă, cred că era o repetiție.
‎Dacă ai urmărit lecțiile introductive,
‎acum ai o abordare corectă.
‎Ți-ai consolidat ideologia și imaginea
‎și ți-ai creat un nucleu de adepți ‎care vor face tot ce dorești.
‎Dar mai e un obstacol ‎în calea ta spre măreție.
‎Nu te cunoaște nimeni.
‎Manson nu va avea problema asta ‎prea mult timp.
‎TACTICĂ ‎FĂ VALURI
‎Liderii sectelor știu foarte bine ‎cum să fie în centrul atenției.
‎Dacă n-ar ști, n-ar avea niciun adept.
‎Dacă i se acordă altcuiva
‎atenția care ei cred ‎că ar trebui li se acorde lor,
‎această persoană va avea de suferit.
‎Înainte de a deveni fondator de sectă,
‎Charlie avea alt plan de a atrage atenția.
‎În pușcărie, Charlie Manson a învățat ‎să cânte la chitară.
‎O să vă cânt ceva.
‎Și mă voi întoarce de unde am venit.
‎Voia să fie vedetă rock-and-roll.
‎Nu poți separa partea cu secta ‎de aspirațiile sale muzicale.
‎Charlie crezuse că va fi ‎cel mai mare muzician dintre toți.
‎Unde să-ți îndeplinești aceste vise ‎dacă nu în însoritul Los Angeles?
‎De asta au plecat Charlie și familia ‎din Haight-Ashbury la Los Angeles.
‎Charlie voia să ia legătura
‎cu cei care-i puteau face rost ‎de un contract de înregistrări.
‎Norocul lui Charlie era ‎că avea o armă secretă,
‎admiratoarele lui atrăgătoare și motivate.
‎Acum, scopul era ‎să folosească aceste tinere
‎pentru a bate Los Angelesul ‎în căutarea unei vedete rock.
‎Și unele l-au întâlnit ‎pe Dennis Wilson de la The Beach Boys.
‎The Beach Boys erau ‎printre cele mai tari trupe din lume.
‎Unele dintre fete făceau autostopul ‎și le-a luat Dennis.
‎S-au bucurat sincer ‎că i-l pot prezenta pe Dennis lui Charlie.
‎Dennis petrece cu fetele ‎la conacul lui din Hollywood
‎până pleacă la o sesiune de înregistrări.
‎Când ajunge acasă, după miezul nopții,
‎are parte de o mare surpriză.
‎Charlie se autoinvitase la el.
‎Poate n-o să vă vină să credeți, ‎dar Dennis devine curios.
‎Lui Dennis chiar îi plăcea Charlie.
‎Cred că a fost impresionat
‎și de faptul că Charlie avea ‎un grup de fete care-i făceau pe plac.
‎Manson și familia lui ‎petrec toată vara la conacul lui Dennis,
‎bucurându-se de avantajele ‎celebrității lui Wilso.
‎Între timp, Charlie își compune muzica.
‎Dennis îi aranjează ‎o sesiune de înregistrări
‎la studioul fratelui său, Brian Wilson.
‎Cu o singură condiție.
‎I-a spus lui Dennis Wilson:
‎„Poți să faci ce vrei cu muzica, ‎dar nu te atingi de versuri.”
‎Manson cântă melodia lui preferată, ‎„Încetezi să exiști”.
‎Brian Wilson și ceilalți producători ‎au observații de făcut,
‎dar Charlie nu vrea să colaboreze.
‎Brian Wilson anulează ședința.
‎Charlie a ieșit și a zis: ‎„Plecăm, fetelor.”
‎Era supărat că nu l-au făcut vedetă.
‎Totul avea legătură ‎cu faptul că se credea special
‎și nu voia să i se conteste acest lucru.
‎Dar, într-un fel sau altul, ‎Charlie avea să-și facă vocea auzită.
‎Manson decide că toată lumea ‎din industria muzicală este coruptă.
‎Și promite că se va răzbuna.
‎Lucrurile vor degenera rapid, ‎deci fiți pe fază!
‎Vorbește despre „Helter Skelter”.
‎Zicea că va fi ‎un război între albi și negri.
‎Trebuia să ne pregătim și să ne ascundem.
‎Charlie le-a spus adepților săi ‎că, în timpul acestui război,
‎îi va duce în deșert ‎și apoi vor deveni conducătorii lumii.
‎Va veni o revoluție în curând.
‎Când Helter Skelter ‎nu se materializează de la sine,
‎Manson decide să-i dea un impuls.
‎Vineri seara, în Los Angeles,
‎au fost uciși, în circumstanțe oribile, ‎o actriță și patru prieteni ai ei.
‎ACTRIȚĂ UCISĂ VIOLENT ‎POLIȚIA CAUTĂ INDICII
‎Actrița e Sharon Tate, 26 de ani.
‎Lino Labianca, proprietar de supermarket, ‎și soția sa au murit înjunghiați.
‎El avea gravat pe piept cuvântul „război”.
‎LA LUPTĂ!
‎Apoi, ucigașul a scris cu sânge ‎pe ușa frigiderului „Moarte porcilor”.
‎Manson și-a transformat adepții loiali ‎în arme mortale,
‎sperând că crimele lor ‎vor crea haos și violență rasială.
‎Dar planul de răzbunare ‎al lui Charlie eșuează.
‎Cinci membri ai familiei Manson, ‎inclusiv Charlie,
‎sunt arestați și acuzați de crimă.
‎CAZUL TATE ‎POȚI CREA UCIGAȘI PRIN HIPNOZĂ?
‎Lumea o ia razna.
‎Totul e un joc, nu?
‎Au dansat pe holuri, ‎zicând celor care-i ascultau
‎că acuzații sunt nevinovați
‎și că, după proces, se întorc în deșert, ‎ca să trăiască cultivând pământul.
‎Juriul procesului ‎împotriva lui Charles Manson
‎și a trei fete din așa-zisa sa familie ‎a dat verdictul în după-amiaza aceasta.
‎Toți au fost găsiți vinovați ‎de crimă cu premeditare.
‎La mai puțin de trei ani ‎de la întemeierea familiei,
‎Manson e închis pentru tot restul vieții.
‎Mă întorc într-o veche groapă din pământ.
‎A devenit un simbol în anumite cercuri.
‎Dar s-a ratat înainte de a-și realiza ‎potențialul de lider de sectă.
‎NR. MAXIM DE MEMBRI ‎AI FAMILIEI MANSON: < 100
‎Sigur te vei descurca mai bine.
‎În continuare, manualul îți va arăta ‎cum să-ți transformi secta
‎într-o mișcare care te va urma oriunde.
‎Cine te va ghida?
‎Un om care a dobândit ‎atât de mulți adepți,
‎încât i-au construit un întreg oraș.
‎O companie călduroasă ‎și acceptarea tuturor.
‎Reverendul Jim Jones.
‎Subtitrarea: George Georgescu